钦定古今图书集成/方舆汇编/职方典/第1083卷 > 《华严大乘经》也十一年始改为寺浮屠七级有
## 钦定古今图书集成/方舆汇编/职方典/第1083卷 > 《华严大乘经》也十一年始改为寺浮屠七级有

泗洲像。《旧经》云：“僧行标于泗洲请大圣真像，会溪流暴涨，得樟木一根于水中，遂刻焉。” 乾宁五年，县令吕纯佑造塔三层。后火，塔尽焚而像如故。时俗异之，随复建塔。又有妙峰堂、壁立轩、环秀亭、放生池。而环秀亭旧为郡进士题名之所。元至正十六年火，寻复建。至明遂为丘墟。万历间，有僧建佛殿一座，寻废。今移下平地，小构“瑞龙庵　” ，在西郭外，明万历间建。

景祥院　在常泰里，县北五里。旧号“琉璃院” ，据陈岩之腹，寻迁于此。唐徐寅有诗。

圆智庵　在城北第三亭，唐洗马黄咸建。宋淳熙五年重修，后废。明万历壬子，知县李时荣倡建。

朝宗庵　在延兴里芦浦斗门之侧。宋绍兴间建，元毁。明洪武八年，里人陈孔有出钱八万修砌。孔有性至孝，天为雨钱，兹其所雨者也。九年，又捐地拓庵，舍谷助建。后圮。万历间，永福寺僧道极募建。

龙寿院　，在北郭西，宋时建，明嘉靖毁。万历间，尼性莲重建，兼请藏经。旁有龙福院、通仙庵，皆尼庵。

龟山寺　在文赋里，去郡西三十里。唐长庆二年，僧无了结庵于此，号龟洋山。咸通十三年建院。梁贞明中，闽王改额曰“龟山福清禅院。” 明改为寺，景泰五年火，天顺三年重建，后圮。万历癸卯，尚书陈经邦重建法堂。按宋《绍熙志》：寺西有沈禅塔，即真寂大师无了之塔也。俗姓沈，咸通八年十月，趺坐而逝，真身不腐，遂建塔以奉之，封真寂大师。又莼菜池西有陈禅塔，即广济禅师志忠之塔，俗姓陈，九岁诣真寂大师出家，中和三年示寂，窆于东冈，谓之“东塔。”

西冲院　在文赋里。唐元和间建。明永乐十四年，僧无尽重修。

幽化院　一曰雨化院，在长箕。龚茂良有《幽化院》诗：“昼寝招提最上头，饥禽无赖故喧啾。岭云西去欲成暮，山雨北来浑似秋。婉娩如今真似梦，经从似旧绝堪愁。昔年陈迹鸡窗下，日落钟鸣山更幽。”

苦竹院　在九华山后，有山鬼岩。唐会昌中，沙门千灵辞六祖入闽。祖曰：“逢苦即住。” 灵至此住锡山，魈拒之，灵饮铁针，魈遁去。遂于山西建院。屡经兵火，地入民间。康熙初，僧吼庵买地重建迎福院　在九华山东北，紫霄岩之巅。宋嘉定间，杜塘方明仲隐居于此。捐资助建海会塔，法堂、钟楼、禅室俱备。及卒，僧为塑像于院之东。嘉定壬戌毁。丙寅，僧月顺重建佛殿，在旧址之右。复设鼓楼以配“钟楼。”

积翠庵　在尊贤里凤林。唐僧宝光创。宋僧兴国重建。元僧霞谷修。明万历丁亥，僧慧性复建。

皇清康熙辛酉，僧海鼎重建。

凤林寺　在紫霄岩之麓。万历戊申建。

忠报堂　在仁德里魏塘。绍兴四年郭义重建。吉祥寺　在宁海桥北岸。元元统二年，龟洋寺僧越浦驾海为桥，即建寺护桥。明洪武庚辰，僧湘江重修。

大观寺　在延寿里。嘉靖间，尚书林俊命僧重修。

国懽院　在延寿里。涅槃旧宅舍为院，其父母双墓在院东。明万历壬子，募建佛殿，兼请藏经。

皇清康熙八年，僧超旻重修。

上生寺　在延寿里。唐大顺元年，校书郎黄璞舍地为寺。内原有黄璞祠堂，故寺左有林枫祠。元大德二年，僧道潜重修。明景泰间，僧敬修重。

建“法堂山门。” 弘治间，重修殿宇方丈，及辟寺前大路。嘉靖壬戌毁，万历己丑，重建法堂。

囊山慈寿寺　在延寿里。唐中和元年，僧涅槃栖隐于此，名延福院。后唐光启二年，闽王审知奏改慈寿院。宋景祐后，三经于火。元至正重建。明永乐间，僧永清建选佛场、毗卢阁、轮藏阁、钟鼓楼。宣德八年，僧连城建殿宇，辟斋房三百馀间。嘉靖丙申，里人姚文达倡言，时有海风为怪，太守吴逵以姚言近诬，命僧修复。甲寅岁，复驾说于福清，福清人乃乘夜毁去。有慧薰塔，妙应圆智大师塔也。祥符改元，一夕，正堂中有声如雷，黎明塔裂，现十六字。僧徒原其谶，徙塔于堂之西。崇宁三年，加封圆智大师。绍兴中，以所传谶偈奏于朝，赐额“慧薰。”

九峰寺　，唐本寂祖师开山。明刑部员外郎林迁乔捐地。

皇清康熙辛酉，僧照乘“重建大殿。”

圣寿寺　在永丰里。唐光启间建，后毁。元至大间，僧无外移建于峰前。明永乐二年重建。万历甲辰，僧如明等重修观音阁，后毁。崇祯辛未，重建于东。

皇清康熙辛亥，重建大殿于旧址。乙丑，建前座寺边。

有石罅刻诗一首，无年月姓氏“《石罅》题诗纪别年，风尘南北各凄然。檐蒲坐我灵山下，犹借高人半日缘。” 又刻诗二首：“夕籁鸣寒雨，晴峰出翠屏。风尘我独愧，鸿鹄下沧溟。趺坐丛林下，朗吟白石巅。一丘盘曲处，中有老龙眠。”

永明寺　在望江里。元初，僧孤峰创建，后续建。明万历丁酉，僧德中、法亮募建法堂，壬子募建观音阁。顺治庚寅，僧定瑄重建佛殿，己亥建山门。康熙丙辰建法堂两廊。

双峰寺　在待贤里。唐大顺间建。梁开平圮于水，改建于寺东里许。元至正间火。明弘治甲子，里人陈松等复建法堂、殿廊、寮舍。嘉靖壬子，僧雪槐重辟僧房一座，并伽蓝祠一所。

香山岩　唐僧翠涛建。洞壑幽邃，旧多鬼魅。里人往武当，请真武香以镇之。归至绵亭，香忽失，而神旗巳卓于妙高峰，满山皆香，因名“香山。” 有试剑石、旗枪迹、伏魔洞遗址。顺治间，僧无一重修。

石梯寺　在灵川里。唐乾符四年建。乾宁三年给额，明正德间废，万历戊子，永福寺僧明嘉复建。唐时石梯和尚住此山。

龙泉院　：在维新里横山。“忠义” 林冲之墓，在今尼居。

白云院　《绍熙志》：“庆历二年置，在壶山之麓。故老相传，陆秀夫同二帝南迈，尝宿于此，有诗。明季有石宝禅师居次后院毁，僧禅源重建” 褒忠纪孝禅院　，即石泉院。宋乾道五年，陈丞相俊卿请为功德院，旧址久废，今移下小筑而已。

中和院　唐中和间建，废兴不一。今又重建。翠峰院　在壶山南，明正德间废，里人林欲焜率僧重建。

大梁寺　相传古建府治，取梁木于此。旧《志》：“梁溪” 即此地。旧有寺废，今重建。按：壶山八面，旧有十八院、三十六岩，今俱废坠，其间，但存故址而已。

咸淳庵　在城东南力里。宋咸淳间建。嘉靖壬戌毁。万历癸卯，里人同知陈承芳、府尹吴献台、副使卢廷选重建。

重兴寺　在黄石鼓楼山。宋乾德四年，僧绝瑕建。元至正间火，僧龙源复建。明正统甲子，僧大凭重修。正德辛巳圮。嘉靖壬午，僧宜福募建。万历癸卯，僧道巽募建观音堂；戊申，僧心镜募建目连阁。辛亥正殿倾，僧性果募建，复其名曰“古山寺。”

尊山寺　在黄石芦坑，庠生林衍祚舍地，僧超素募建。

通天寺　在黄石五龙。宋进士余万建，后毁。明崇祯十三年，世孙知县余飏重建于西偏，盖“功德祠” 祀父赠知县廷机。

宝峰院　在兴福里五侯山下。宋皇祐甲午，里人陈宣议舍地，僧慈明募建。明洪武乙卯，僧静空复修。后圮。万历甲午，陈继初同僧性慧等募建。

隆兴寺　在五侯山麓

金山寺　：在五侯山之南，即艾轩先生“蒲弄草堂” 旧址。

上善寺　，在黄泥铺。康熙甲辰，大水坏庐舍，柩随水入海无算。里人林滋谦同僧禅源遍收之。

得八百三十柩，又续收无主者，计骷髅六千有奇。为营广穴于苏山潭头之阳，砌以碑石，名曰“上善墓。” 至戊寅年，建上善寺，买园地八亩，以为香灯之需。

福山堂　：在三社。僧弘序建，以截界废。康熙癸未，僧怀满重建。

嵩山院　在醴泉里。宋大观元年建。三年赐额“嵩山护国院。” 明万历甲辰，里人李多见命僧慧性、心芳募建。

福波寺　在醴泉里，宋绍兴间建，元季火。明洪武间，僧天中建，状元林环《记》。

樊林庵　在崇福里砺山，又曰“祖师庵” ，妙应第二道场也。景定癸亥，筑海埭斗门，甲子始盖前佛殿。至元癸未，僧法秀领众架行廊三十馀间于其旁，又架大佛殿九间于其后。凡库院庵亭，三十年，营葺始备。

元妙观　在郡东厢，俗呼旧观。宋大中祥符二年奉敕建，名天庆观。天禧元年降赐金宝牌、《芝草山》及《封禅、祀汾阴》等记。

万寿宫　在郡城东厢，俗呼“新观。” 元延祐元年，郡人盐铁使方广翁弃官学道，捐地创建，凡楼阁殿宇、云房寮舍二百三十馀丈。玉皇殿，嘉靖壬戌寇毁，万历癸丑，道士林谦等重建。广翁原拨田租一千五百馀石，命子孙甲乙住持。弘治后，其租寖没，所存仅八百馀石。宫今改为“忠惠行祠。”

文峰宫　在城中善俗铺，原系水陆院山门。元至正十四年，僧霞谷合两院为寺，因奉府县舍地建天妃宫，面对凤凰山文峰，故名文峰宫。新有社　在涵江龙港。文丞相过涵江访友郑学士颐吉会里。初建社，公为大书“新有社” 三字，屡经兵火，墨迹犹新。知县雷应龙毁淫祠，见公笔迹，委员重修，仍整公所书扁，悬挂社门。《东岳观　》在待贤里江口。元至元二年建，后圮，遗址寖没。万历三十七年，知县何南金查复重建。

名山宫　在壶山南麓。《宋志》即神应庙，进士徐寅作记。

仙游县

仙宫　在金石山。明崇祯丁巳年，唐大章、陈濂倡建，塑祀吕真人，为讲堂。

万寿观　在县北。宋建炎中，傅谦受建，祝其先人元通公寓，名为“福神道院” ，后废。明洪武戊子，邑侯顾思敬建为祝圣道场，改名“福神观。” 隆庆中，改今名。

皇清顺治戊子，邑民林应和倡募重建。

“云林庵　” ：在大蜚山之麓。

狮山庵　在西城边

兴善院　在后山村。明万历间，僧太辉建。今为尼庵。

玉墩庵　在县南十五里。

“为松” 庵　在县西，僧海涛建。

观音堂　：在社稷坛南，原名“宝林庵。” 明万历己酉，傅廷忠倡建。

龙华万寿禅寺　，隋大业中，僧惟胜者，自润州甘露寺来，结茆于宝幢山，精修梵行。七佛现形，双龙衔白莲花以献。唐嗣圣三年，鼎建寺宇。大中初，乃锡寺名。宋天圣中，雪径和尚，仁宗诏阙问道，赐紫衣御扇。后火。绍兴己卯重建。

普惠大通瑜伽寺　。昔僧清忠尝取经西川，得金水写经以归，泛海为海神取去。再往，得银水写经，复为盗劫又往，川人疑其贩经者，欲杀之，自断右手，以誓血成白乳。川人异之，得墨字经以归，皆蜡纸楷书。复授以“雕番人二，雕孩儿二、雕凤二、雕鸡二” ，曰“以此拥护，必能达远。” 五代蜀天汉二年，敕赐紫衣，归建道场于法华东。闽真明五年敕补充《律明》洪武癸酉改今名后圮。万历中重建。

皇清顺治辛卯，复建《山门》。

建兴院　明成化二十年，僧云定重建。

高田院　，即宁国寺苗裔也。寺不知肇于何代。《旧志》载：唐大中时，有惠岳禅师，从者千人。距寺五里许，孤冈突起，状如狮雄。宋乾德中，定御禅师独距其上，心读《华严》。一日，阎罗遣使迎师，师以偈答之：“三年过了又三年，阅遍《华严》满五千，功德完时珍重去何劳。使者上高田。” 六年圆满，五色云扶昇而去。此祥云峰所由名也。明洪武中，火。永乐十四年，僧宜春重建。

朝天书院　在中岳街北。古名“朝天院” ，久而僧亡，寺废。明正德中表为“朝天书院” ，后为义仓。上田院　在双髻山。元大德间建，明万历间重。

建

南林院　在县西四十里。唐咸通间建。明泰昌元年，僧宝印重建。

三会寺　在龙山下。唐景云中置，会昌例废。至大中敕建，复旧。明正统七年，云涯禅师重建。嘉靖中，里有欲占夺砌墓者，呈称僧亡寺废。一日，郡守李经过大圳，寺中钟鼓自鸣。李问之里老，曰：“三会寺。” 李便道踏勘，殿宇依然，乃归僧圣王宫　在邑西凤山，俗名锺林。

太平院　，唐有僧智广者，留波人。生不茹荤，日月中行十二影，世谓龙树王化身。常持铁钵，并一白犬随行。唐咸通六年，始卜于九座山，创立太平院。乾符中赐额。光启二年八月十一日示寂，年八十。

无尘塔庵　在院西。唐乾宁二年，敕赐塔额。士夫斋戒，诣塔瞻拜，得香于石缝间，若乳香然。《双林寺　》蓝溪茅知至建。

皇清康熙丁巳冬，僧海宝重建。

枫林庵　在县南十五里罗山之麓。

新兴庵　：在枫林庵前。僧凌雪募建。

紫云观　唐弘道三年建，亦谓“道洋观。”

资福院　在英烈庙西。宋绍兴元年僧维矧建，后圮。明万历十六年，欧绍存捐金募众重兴。新丰院　，在天阳山。唐开元间建，宋元祐兴。

皇清顺治十五年，“朗元和尚重修。”

紫泽庵　曲径深幽，树木繁阴，有诗云：“闲云多留住，明月自往来。”

永丰庵　在里尾。明万历十九年，王慎勤建。昙林院　山如狮子，溪绕山麓，古有桥，横锁两山，术家称“狮子戏球。” 明万历间，郑于衡倡建。地藏院　在西山。万历时，寺旁人林朝英耕田拾得佛银，作怪不安，依旧址重建。地藏其名也。涧有石桥，被水冲坏。

俞潭庵　宋绍兴元年建。

慧源庵　在回龙院西，僧心眸、心章同建。乘庵　，在石马桥西。

皇清康熙丁未年建。

回龙院　在宜店北。创自唐太和九年，由阳山而来，历狮子、虎丘，峰回路转，院构其间。元延祐七年，住众百馀。后圮。明崇祯壬申，僧了心重建。

皇清顺治乙未，僧恒定重修。

中峰院　前建未详

皇清康熙乙卯，僧清彻买地重建，并盖藏经楼一座。

云岭寺　，在云峰山下，有桃花沟在其旁。西明寺　，在县南五十里。宋嘉祐二年，学士蔡襄建，久圮。

皇清顺治八年，僧性深重建。

天王院　在锦屏山之麓，原名“仁王院。” 后汉乾祐元年，普惠大师契泽建。鄂国公留从效舍田供奉。迨宋帝南渡，驻跸于此，因名“天王院。” 明天顺甲申火，主事陈亨、薛瑞献倡募建。

皇清康熙二年，薛有伉等重修。

全安寺　，古名“全安庄” ，在陡门，元僧祖和建。三峰寺　，在荷珠。

双林寺　在上埔。宋承议郎朱泳倡建。

云林寺　在南山，宋通直郎朱尝倡建。

朝天庵　在马岭。明万历间，里人郭一中改建。